CELEX: 22009D0160
Language: lv
Date: 2009-12-04 00:00:00
Title: EEZ Apvienotās Komitejas Lēmums Nr. 160/2009 ( 2009. gada 4. decembris ), ar kuru groza EEZ līguma 31. protokolu par sadarbību īpašās jomās, kas nav četras pamatbrīvības

11.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 62/67
            
         EEZ APVIENOTĀS KOMITEJAS LĒMUMS
   Nr. 160/2009
   (2009. gada 4. decembris),
   ar kuru groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Eiropas Ekonomikas zona līgumu, kurā grozījumi izdarīti ar Protokolu, ar ko pielāgo Eiropas Ekonomikas zona līgumu, turpmāk “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols ir grozīts ar EEZ Apvienotās komitejas 2009. gada 3. jūlija Lēmumu Nr. 92/2009 (1).
            
         
               (2)
            
            
               Ir lietderīgi paplašināt Līgumslēdzēju pušu sadarbību un attiecināt to uz Līgumu, lai iekļautu Padomes 1994. gada 18. jūlija Regulu (EK) Nr. 2062/94, ar ko izveido Eiropas Aģentūru drošībai un veselības aizsardzībai darbā (2), kurā grozījumi izdarīti ar Padomes Regulu (EK) Nr. 1643/95 (3), (EK) Nr. 1654/2003 (4) un (EK) Nr. 1112/2005 (5).
            
         
               (3)
            
            
               Tāpēc Līguma 31. protokols būtu jāgroza, lai šo paplašināto sadarbību varētu sākt no 2010. gada 1. janvāra,
            
         IR NOLĒMUSI ŠĀDI.
   1. pants
   Līguma 31. protokola 5. pantam pievieno šādu punktu:
   
      
                  “11.
               
               
                  
                              a)
                           
                           
                              EBTA valstis neierobežoti piedalās darbā, ko veic Eiropas Aģentūra drošībai un veselības aizsardzībai darbā, turpmāk “Aģentūra”, kā noteikts ar šādu Kopienas aktu:
                              
                                          —
                                       
                                       
                                          
                                             31994 R 2062: Padomes 1994. gada 18. jūlija Regula (EK) Nr. 2062/94, ar ko izveido Eiropas Aģentūru drošībai un veselības aizsardzībai darbā (OV L 216, 20.8.1994., 1. lpp.), kura grozīta ar:
                                       
                                    
                                          —
                                       
                                       
                                          
                                             31995 R 1643: Padomes 1995. gada 29. jūnija Regulu (EK) Nr. 1643/95 (OV L 156, 7.7.1995., 1. lpp.),
                                       
                                    
                                          —
                                       
                                       
                                          
                                             32003 R 1654: Padomes 2003. gada 18. jūnija Regulu (EK) Nr. 1654/2003 (OV L 245, 29.9.2003., 38. lpp.),
                                       
                                    
                                          —
                                       
                                       
                                          
                                             32005 R 1112: Padomes 2005. gada 24. jūnija Regulu (EK) Nr. 1112/2005 (OV L 184, 15.7.2005., 5. lpp.);
                                       
                                    
                        
                              b)
                           
                           
                              EBTA valstis finansiāli atbalsta a) apakšpunktā minētos pasākumus atbilstīgi Līguma 82. panta 1. punkta a) apakšpunktam un 32. protokolam;
                           
                        
                              c)
                           
                           
                              EBTA valstis neierobežoti piedalās valdes darbā, un tām valdē ir tādas pašas tiesības un pienākumi kā ES dalībvalstīm, izņemot balsstiesības;
                           
                        
                              d)
                           
                           
                              EBTA valstis sešu mēnešu laikā kopš EEZ Apvienotās komitejas 2009. gada 4. decembra Lēmuma Nr. 160/2009 stāšanās spēkā informē Aģentūru par galvenajiem valsts veselības aizsardzības un darba drošības informācijas tīklu sastāvdaļu elementiem, kas paredzēti 4. pantā Regulā (EK) Nr. 2062/94, ar turpmākiem grozījumiem;
                           
                        
                              e)
                           
                           
                              EBTA valstis jo īpaši d) apakšpunktā noteiktajā laikposmā izraugās iestādes, kas koordinē un/vai pārsūta valsts līmenī nodrošināmo informāciju Aģentūrai;
                           
                        
                              f)
                           
                           
                              EBTA valstis informē Aģentūru arī par to valsts teritorijā izveidoto iestāžu nosaukumiem, kas var ar to sadarboties konkrētos īpašu interešu jautājumos un tādējādi darboties kā tīkla tematiskais centrs;
                           
                        
                              g)
                           
                           
                              valde trīs mēnešu laikā no d), e) un f) apakšpunktā minētās informācijas saņemšanas pārskata galvenos tīkla elementus, lai ņemtu vērā EBTA valstu līdzdalību;
                           
                        
                              h)
                           
                           
                              Aģentūrai ir juridiskas personas statuss. Tai visās Līgumslēdzēju pušu valstīs ir visplašākā juridiskā tiesībspēja, ko saskaņā ar šo valstu tiesību aktiem piešķir juridiskām personām;
                           
                        
                              i)
                           
                           
                              EBTA valstis attiecībā uz Aģentūru un tās personālu piemēro Protokolu par Eiropas Kopienu privilēģijām un imunitāti;
                           
                        
                              j)
                           
                           
                              atkāpjoties no 12. panta 2. punkta a) apakšpunkta Eiropas Kopienu pārējo darbinieku nodarbināšanas kārtībā, kā tā noteikta ar Padomes Regulu (EEK, Euratom, EOTK) Nr. 259/68 (6), EBTA valstu valstspiederīgie, kam ir visas pilsoņu tiesības, var tikt nodarbināti, balstoties uz līgumu, ko slēdz Aģentūras direktors;
                           
                        
                              k)
                           
                           
                              atbilstīgi Līguma 79. panta 3. punktam Līguma VII daļu (Noteikumi par iestādēm) attiecina uz šo punktu;
                           
                        
                              l)
                           
                           
                              piemērojot Regulu (EK) Nr. 2062/94, visiem Aģentūras dokumentiem, kas attiecas uz EBTA valstīm, piemēro arī Eiropas Parlamenta un Padomes 2001. gada 30. maija Regulu (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (7).
                           
                        
            
   2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (8).
   To piemēro no 2010. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ pielikumā.
   
      Briselē, 2009. gada 4. decembrī
      
         
            EEZ Apvienotās komitejas vārdā –
         
            priekšsēdētāja
         
         Oda Helen SLETNES
      
   
   
      (1)  OV L 277, 22.10.2009., 47. lpp.
   
      (2)  OV L 216, 20.8.1994., 1. lpp.
   
      (3)  OV L 156, 7.7.1995., 1. lpp.
   
      (4)  OV L 245, 29.9.2003., 38. lpp.
   
      (5)  OV L 184, 15.7.2005., 5. lpp.
   
      (6)  OV L 56, 4.3.1968., 1. lpp.
   
      (7)  OV L 145, 31.5.2001., 43. lpp.”
   
      (8)  Konstitucionālās prasības ir norādītas.